Amed de rêxistinanê komelê sivîlî û partîyanê sîyasîyan tecrîdê vera Rayberê Şarê Kurdî Abdullah Ocalanî û zulmê zîndanan protesto kerdî.  Endam û îdarekarê HDP û BDPyî, keyeyê Nobeta Edaletî ya Baroyê Amedî û xeylêk hemwelatîyî tewrê çalakîye bîyî.
Hemserekê DBPyî yê Amedî Hayrettîn Altunî bale ante Nobeta Edaletî ya Baroyê Amedî ser û vat: ''Ganî tecrîd û îzolasyonê vera zîndanan wedarîyê. Heta ke edalet bêro caardene têkoşînê ma do dewam bikero.''
Hemsereka DBPyî ya Amedî Sevale Gulmez mergo şikdar ê Garîbe Gezer vist vîrî û vat: ''Dewlete zîndanan de tepişteyan mehkumê mergî kena. Îdareyê zîndanan û dezgehê muhakemkerdişî zî hemkarê nê qirkerdişan ê. Na hişmendîye do qetî bêra muhakemekerdene. Şarî, pawitoxê nasname û heqanê merdiman do ser bikewê. Tecrîdê vera Birêz Ocalanî do qetî nêro qebulkerdene. No vera merdimîye sûc o.''
Çalakîye pê sloganê 'Biciwîyo xoverdayîşê zîndanan' qedîya.
